Colemêrg cayê hîs û xeyalan ê dinya û abîdeyêkê xoza yo. Gelîya Qewalî û Çirrê Awa Orî di parçeyê heybetînî yê ke yewbînan temam kenê.
Çirrê Awa Orî sînorê Colemêrgî de yo û wayîrê ciwanî û rindîyêka cîya ya. Rixmê payîzî zî no çirr rindîya xo ra çîyêk vînî nêkeno. Hamnanan çirr bi hawayêkê coşî xo pêşkêş keno. Çirrê Awa Orî pê keskîya xo, awa wenike û ciwanîya xo hişê merdiman beno.
Gelîya Qewalî dadîya Çirrê Awa Orî ya, cayê dadîrabîyayîşî yo. Mîyanê koyanê berzan de xorin asena. Nameyê ci de Gelîya Qewalî û Çirrê Qewalî meymandarîya bi hezaran tewiranê nebat û vilikan kenê. Semedê nê di cayanê rindan zaf deyîrî ameyî vatene.
